**Nicholas John Tanner Welsh** (s. 7. toukokuuta 1997 Halifax, Nova Scotia, Kanada) on kanadalainen jääkiekkopuolustaja, joka pelaa Saksan DEL-liigan Ausgburger Pantherissa. Hän laukoo oikealta.

Ura
---

### Seuraura

#### Juniori- ja yliopistovuodet

Welsh vietti juniorivuotensa kotikaupungissaan Nova Scotian Halifaxissa. Hänet valittiin kauden 2012–2013 päätteeksi NSMMHL-juniorisarjan vuoden tulokaspuolustajaksi. Shawinigan Cataractes varasi Welshin 33. pelaajana QMJHL:n varaustilaisuudessa 2013. Samana kesänä hänet varasi myös Sioux Falls Stampede 119. pelaajana USHL:n varaustilaisuudessa. Welsh siirtyi kaudeksi 2013–2014 Cataractesiin. Kesällä 2014 Valley Wildcats varasi hänet 64. pelaajana MJAHL:n varaustilaisuudessa. Kaudella 2015–2016 Welsh eteni Cataractesin kanssa aina QMJHL:n loppuotteluihin saakka, mutta mestaruuden vei kuitenkin Rouyn-Noranda Huskies otteluvoitoin 4–1. Kaudella 2016–2017 hän nousi joukkueen varakapteeniksi.

Kesäkuussa 2017 Shawinigan Cataractes kauppasi Welshin Moncton Wildcatsiin vaihdossa kesän 2017 kolmannen ja kesän 2019 kuudennen kierroksen varausvuoroihin. Hän nousi kaudella 2017–2018 joukkueen kapteeniksi. Welsh oli Wildcatsin paras syöttäjä ja toiseksi paras pistemies Jeremy McKennan jälkeen tehoilla 12+54=66, joilla hän sijoittui QMJHL:n puolustajien pistepörssissä viidenneksi. Seitsemännessä neljännesvälieräottelussa 3. huhtikuuta 2018 Welsh teki joukkueen 6–3-voittoon päättyneen ottelun voittomaalin, joka ratkaisi Wildcatsille puolivälieräpaikan. Hän sai ottelussa myös kaksi syöttöpistettä.

Vuosina 2018–2020 Welsh kävi St. Mary's Universityn yliopistoa. Hän oli kaudella 2018–2019 tehoilla 6+23=29 joukkueen tehokkain puolustaja ja Welsh jakoi Saint Mary'sin sisäisen pistepörssin toisen sijan Aaron Berishan ja Jake Coughlerin kanssa edellään Hunter Garlent. Hän sijoittui koko U Sportsin puolustajien pistepörssissä neljänneksi. Welsh valittiin AUS:n ensimmäiseen tähdistökentälliseen ja tulokkaiden tähdistökentälliseen sekä koko USportsin tulokkaiden tähdistökentälliseen ja kanadalaisten toiseen tähdistökentälliseen.

Kesällä 2019 NHL-varaamaton Welsh osallistui Ottawa Senatorsin kehitysleirille. Kaudella 2019–2020 hän oli Saint Mary'sin toiseksi paras pistemies Mitchell Balmasin jälkeen tehoilla 5+33=38. Welsh voitti myös koko U Sportsin syöttöpörssin puolustajien pistepörssin. Hänet valittiin AUS:n ensimmäiseen tähdistökentälliseen ja U Sportsin ensimmäiseen kanadalaisten tähdistökentälliseen.

#### Ammattilaisura

Welsh siirtyi kaudeksi 2020–2021 Welsh siirtyi kaksivuotisella sopimuksella Slovakian Extraligan HC Banská Bystricaan. Hän pelasi siellä kuusi ottelua ilman tehopisteitä, kunnes Welshin sopimus purettiin marraskuussa 2020. Tammikuussa 2021 Welsh teki vuoden mittaisen AHL-sopimuksen Rochester Americansin kanssa. Hän pelasi siellä koronaviruspandemian lyhentämällä kaudella 17 runkosarjaottelua tehopistein 1+2=3.

Kaudeksi 2021–2022 Welsh siirtyi vuoden mittaisella sopimuksella Saksan DEL-liigan Nürnberg Ice Tigersiin. Hän oli joukkueen tehokkain puolustaja tehoilla 7+22=29, joilla Welsh sijoittui liigan puolustajien pistepörssissä kahdeksanneksi. Tammikuussa 2022 hän teki Ice Tigersin kanssa vuoden mittaisen jatkosopimuksen.

Welsh siirtyi kaudeksi 2023–2024 1+1-vuotisella sopimuksella SM-liigajoukkue JYPiin. Hän pelasi 22 runkosarjaottelua tehopistein 1+2=3, kunnes joulukuussa 2023 Welshin sopimus purettiin yhteisymmärryksessä. JYPin urheilutoimenjohtaja Mikko Viitasen mukaan hänet hankittiin alunperin selkeästi vastuullisempaan rooliin kuin mitä alkukauden osalta nähtiin, eikä Welshin rooli kohdannut pelaajan vahvuuksien kanssa. Seuraavana päivänä hänen uutisoitiin palaavan DEL:ään ja siirtyvän loppukauden kattavalla sopimuksella Augsburger Pantheriin.

### Maajoukkueura

Welsh edusti Canada Atlanticin joukkuetta World U-17 Hockey Challengessa tammikuussa 2014.

Muuta
-----

Welshin pikkuveljet Matthew ja Zach pelaavat myös jääkiekkoa. Matthew pelaa maalivahtina St. Mary's Universityn yliopistojoukkueessa ja Zach pelaa puolustajana MJAHL-junioriliigan Truro Bearcatsissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Shawinigan Cataractes | QMJHL | 60 | 4 | 12 | 16 | 40 | 4 | 0 | 1 | 1 | 2 |
| 2014–2015 | Shawinigan Cataractes | QMJHL | 66 | 2 | 14 | 16 | 38 | 7 | 1 | 3 | 4 | 6 |
| 2015–2016 | Shawinigan Cataractes | QMJHL | 68 | 8 | 31 | 39 | 38 | 21 | 0 | 8 | 8 | 18 |
| 2016–2017 | Shawinigan Cataractes **(A)** | QMJHL | 67 | 10 | 34 | 44 | 46 | 6 | 1 | 3 | 4 | 8 |
| 2017–2018 | Moncton Wildcats **(C)** | QMJHL | 68 | 12 | 54 | 66 | 71 | 12 | 3 | 9 | 2 | 10 |
| 2018–2019 | Saint Mary's Univ. | AUS | 29 | 6 | 23 | 29 | 54 | 5 | 0 | 3 | 3 | 6 | Ykköstähdistö |
| 2019–2020 | Saint Mary's Univ. | AUS | 29 | 5 | 33 | 38 | 42 | 7 | 2 | 3 | 5 | 4 | Ykköstähdistö |
| 2020–2021 | HC Banská Bystrica | SloEL | 6 | 0 | 0 | 0 | 6 | – | – | – | – | – |
|  | Rochester Americans | AHL | 17 | 1 | 2 | 3 | 10 | – | – | – | – | – |
| 2021–2022 | Nürnberg Ice Tigers | DEL | 48 | 7 | 22 | 29 | 46 | 3 | 0 | 3 | 3 | 8 |
| 2022–2023 | Nürnberg Ice Tigers | DEL | 33 | 2 | 17 | 19 | 20 | 1 | 0 | 0 | 0 | 4 |
| 2023–2024 | JYP | SM-liiga | 22 | 1 | 2 | 3 | 18 | – | – | – | – | – |
|  | Augsburger Panther | DEL |  |  |  |  |  |  |  |  |  |  |
| 2 kautta | yhteensä | DEL | 81 | 9 | 39 | 48 | 66 | 4 | 0 | 3 | 3 | 12 |
| 1 kausi | yhteensä | SM-liiga | 22 | 1 | 2 | 3 | 18 | – | – | – | – | – |
| 1 kausi | yhteensä | AHL | 17 | 1 | 2 | 3 | 10 | – | – | – | – | – |
| 1 kausi | yhteensä | SloEL | 6 | 0 | 0 | 0 | 6 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nicholas Welsh**.
* Nicholas Welsh The Internet Hockey Databasessa (englanniksi)
* Nicholas Welsh Eurohockey-sivustolla (englanniksi)
* Nicholas Welsh *Elite Prospects*. Everysport Media Group AB.  (englanniksi)

### Viitteet

1. ↑  WELSH, Nicholas John Tanner *HockeySlovakia.sk*. Slovenský zväz ľadového hokeja. Viitattu 16.8.2023. (slovakiksi)
2. 1 2 3 4 5 6 7  Nicholas Welsh *Elite Prospects*. Everysport Media Group AB.  (englanniksi)
3. ↑  Moncton Wildcats on X *twitter.com*.  2.6.2017. Moncton Wildcats. Viitattu 16.8.2023. (englanniksi)
4. ↑  Elite Prospects - Moncton Wildcats *eliteprospects.com*. Everysport Media Group AB. Viitattu 16.8.2023. (englanniksi)
5. ↑  Elite Prospects - QMJHL Stats 2017-2018 *eliteprospects.com*. Everysport Media Group AB. Viitattu 16.8.2023. (englanniksi)
6. ↑  LHJMQ *theqjmhl.ca*.  3.4.2018. Canadian Hockey League. Viitattu 16.8.2023. (englanniksi)
7. ↑  Elite Prospects - Saint Mary's Univ. *eliteprospects.com*. Everysport Media Group AB. Viitattu 16.8.2023. (englanniksi)
8. ↑  Elite Prospects - USports Stats 2018-2019 *eliteprospects.com*. Everysport Media Group AB. Viitattu 16.8.2023. (englanniksi)
9. ↑  2019 Ottawa Senators Development Camp (pdf) *cms.nhl.bamgrid.com*. Ottawa Senators. Viitattu 16.8.2023. (englanniksi)
10. ↑  Elite Prospects - Saint Mary's Univ. *eliteprospects.com*. Everysport Media Group AB. Viitattu 16.8.2023. (englanniksi)
11. ↑  Elite Prospects - USports Stats 2018-2019 *eliteprospects.com*. Everysport Media Group AB. Viitattu 16.8.2023. (englanniksi)
12. ↑  Do HC ´05 prichádzajú Welsh, Sloboda, Vybiral a Vašaš *hc05.sk*.  2.8.2020. HC ´05 BANSKÁ BYSTRICA, a.s. Viitattu 16.8.2023. (slovakiksi)
13. ↑  Pre 21-ročného krídelníka Fafráka bola sezóna 2020/2021 druhá v drese "baranov." *teraz.sk*.  12.11.2020. TERAZ MEDIA, a.s. Viitattu 16.8.2023. (slovakiksi)
14. ↑  Rochester Americans on X *twitter.com*.  29.1.2021. Rochester Hockey, LLC. Viitattu 16.8.2023. (englanniksi)
15. ↑  Ice Tigers holen Offensivverteidiger Welsh *icetigers.de*.  27.7.2021. Nürnberg Ice Tigers Eishockey GmbH. Viitattu 16.8.2023. (saksaksi)
16. ↑  Elite Prospects - DEL Stats 2021-2022 *eliteprospects.com*. Everysport Media Group AB. Viitattu 16.8.2023. (englanniksi)
17. ↑  Nick Welsh bleibt den Ice Tigers erhalten *icetigers.de*.  4.1.2022. Nürnberg Ice Tigers Eishockey GmbH. Viitattu 16.8.2023. (saksaksi)
18. ↑  Giorgio Estephan ja Nicholas Welsh täydentävät juhlakauden joukkueen *jypliiga.fi*.  14.6.2023. JYP Jyväskylä Oy. Viitattu 16.8.2023.
19. ↑  Nicholas Welshin sopimus purettu *jypliiga.fi*.  7.12.2023. JYP Jyväskylä Oy. Viitattu 7.12.2023.
20. ↑  Panther verpflichten Verteidiger Nick Welsh *aev-panther.de*.  8.12.2023. Augsburger Panther Eishockey GmbH. Viitattu 8.12.2023. (saksaksi)
21. ↑  Matthew Welsh *Elite Prospects*. Everysport Media Group AB.  (englanniksi)
22. ↑  Zach Welsh *Elite Prospects*. Everysport Media Group AB.  (englanniksi)